Diari Oficial de la Generalitat Valenciana


Sumari del DOGV 5766, del 20-05-2008 (2008/6274)

DECRET 72/2008, de 16 de maig, del Consell, pel qual es modifica el Decret 129/2007, de 27 de juliol, del Consell, pel qual es va aprovar el Reglament Orgànic i Funcional de la Conselleria d'Economia, Hisenda i Ocupació.
----------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2008/05/16/72/dof/vci/html**

### Dades del document

Número de DOGV
:   5766

Data del DOGV
:   20-05-2008

Secció del DOGV
:   I. DISPOSICIONS GENERALS

Número del document
:   2008/6274


Data del document
:   16-05-2008

Organisme emissor
:   Conselleria d'Economia, Hisenda i Ocupació

Tipus de document
:   Decret

Correcció d'errades

Anàlisi jurídica

 Descriptors 

:   * Conselleria Economia, Hisenda i Ocupació
    * legislació
    * reglament intern
    * administració regional

DECRET 72/2008, de 16 de maig, del Consell, pel qual es modifica el Decret 129/2007, de 27 de juliol, del Consell, pel qual es va aprovar el Reglament Orgànic i Funcional de la Conselleria d'Economia, Hisenda i Ocupació. [2008/6274]  
L'entrada en vigor de la Llei Orgànica 1/2006, de 10 d'abril, de Reforma de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana, va suposar l'assumpció per la Generalitat com a pròpia de la competència definida en l'article 51.1.7ª de l'Estatut esmentat. En concret, correspon a la Generalitat l'autorització d'endeutament als ens locals de la Comunitat Valenciana d'acord amb el que determine la legislació de l'Estat.  
En desplegament del precepte esmentat, l'article 16 del Decret 129/2007, de 27 de juliol, del Consell, pel qual es va aprovar el Reglament Orgànic i Funcional de la conselleria d'Economia, Hisenda i Ocupació, va assignar les funcions pròpies de la competència mencionada a l'Àrea d'Elaboració i Programació Pressupostària, dependent de la Direcció General de Pressupostos i Despeses, òrgan directiu de la conselleria esmentada adscrit a la Secretaria Autonòmica d'Economia i Pressupostos.  
Transcorreguts diversos mesos, l'exercici de la competència ha determinat, com a conseqüència tant del volum i complexitat de la matèria, com de l'ampliació de facto de les funcions assignades a la Generalitat derivades de la publicació del Reial Decret Legislatiu 2/2007, de 28 de desembre, la necessitat de crear, en el marc de l'estructura organitzativa de la direcció general mencionada, una unitat les funcions de la qual s'articulen únicament i exclusivament entorn de la matèria esmentada, la qual cosa assegurarà una major eficiència i eficàcia en el desenrotllament del servici públic, que necessàriament redundarà en benefici del funcionament ordinari tant de la pròpia Administració Autonòmica com de les entitats locals afectades per l'exercici de la competència.  
Per tot això, de conformitat amb el que establix la Llei del Consell, a proposta del conseller d'Economia, Hisenda i Ocupació i amb la deliberació prèvia del Consell, en la reunió del dia 16 de maig de 2008,  
DECRETE  
Article únic  
Es modifica l'article 16 del Decret 129/2002, de 27 de juliol, del Consell, pel qual es va aprovar el Reglament Orgànic i Funcional de la conselleria d'Economia, Hisenda i Ocupació, que queda redactat de la manera següent:  
«Article 16  
Sota la direcció i coordinació del titular de la Secretaria Autonòmica d'Economia i Pressupostos i adscrita a esta, la Direcció General de Pressupostos i Despeses és el centre directiu al qual corresponen les funcions en matèria de política pressupostària i de despesa pública de la Generalitat, en concret la tramitació i resolució de tots els afers que les disposicions vigents atribuïxen a la conselleria d'Economia, Hisenda i Ocupació en matèria de pressupostos de la Generalitat.  
També li correspon a la Direcció General de Pressupostos i Despeses la direcció de les nòmines de la Generalitat, així com l'exercici de les funcions establides en el Text Refós de la Llei d'Hisenda Pública de la Generalitat per a la Tresoreria.  
Depenent de la Direcció General de Pressupostos i Despeses, s'integren les àrees següents:  
- Àrea de Tresoreria.  
- Àrea d'Anàlisi i Avaluació de la Despesa Pública.  
- Àrea d'Elaboració i Programació Pressupostària.  
- Àrea de Relacions Financeres amb les Entitats Locals.  
La Direcció General de Pressupostos i Despeses exercirà les competències següents:  
1. En el marc funcional de l'Àrea de Tresoreria:  
a) L'obtenció de finançament a curt termini per a assegurar liquiditat suficient, en el marc del que preveu l'article 39 del Text Refós de la Llei d'Hisenda Pública de la Generalitat.  
b) L'optimació dels recursos i excedents de la Tresoreria de la Generalitat, així com la coordinació dels recursos pressupostaris transferits al sector públic.  
c) La coordinació i execució de les relacions juridicoadministratives que la Tresoreria, per raó de la gestió de les seues competències, puga dur a terme amb les entitats de crèdit.  
d) Aplicar el principi d'unitat de caixa, a través de la centralització de tots els fons i valors generats per operacions pressupostàries i extrapressupostàries.  
2. En el marc funcional de l'Àrea d'Anàlisi i Avaluació de la Despesa Pública:  
a) Seguiment de l'evolució de la despesa pública, per a proposar les mesures necessàries perquè l'execució es duga a terme d'acord amb els principis d'eficiència i economia.   
b) Planificar i coordinar els distints aspectes de caràcter pressupostari, comuns al sector públic.  
c) Coordinació i control dels processos de nòmines del personal al servici de la Generalitat i altres òrgans de l'administració Autonòmica, així com dels costos socials vinculats a estos.  
3. En el marc funcional de l'Àrea d'Elaboració i Programació Pressupostària:  
a) El desplegament i la coordinació de totes les actuacions dirigides a l'elaboració del pressupost.  
b) Anàlisi i seguiment dels ingressos i coordinació financera i pressupostària amb l'administració de l'Estat i altres administracions públiques, i, en particular, en matèria de finançament de les comunitats autònomes.   
c) Anàlisi i tramitació de les modificacions pressupostàries.  
4. En el marc funcional de l'Àrea de Relacions Financeres amb les Entitats Locals:  
Gestió de les competències financeres que en matèria d'hisendes locals té atribuïdes la Generalitat, entre altres:  
- La gestió dels expedients relatius a l'autorització d'operacions de crèdit a llarg termini, en els termes i condicions establits en l'article 51 de l'Estatut d'Autonomia de la Comunitat Valenciana i article 53 del Text Refós de la Llei Reguladora de les Hisendes Locals, aprovat pel Reial Decret Legislatiu 2/2004, de 5 de març.  
- La gestió de totes aquelles funcions que en la matèria atribuïx a les comunitats autònomes el Reial Decret 1463/2007, de 2 de novembre.   
- La tramitació dels expedients de compensació de deutes contrets per les entitats locals, regulats en el Decret 129/1994, de 5 de juliol, del Consell».  
DISPOSICIÓ FINAL  
Única  
El present decret entrarà en vigor l'endemà de la publicació en el Diari Oficial de la Comunitat Valenciana  
València, 16 de maig de 2008  
El president de la Generalitat,  
FRANCISCO CAMPS ORTIZ  
El conseller d'Economia, Hisenda i Ocupació,  
GERARDO CAMPS DEVESA


Còpia Permalink ELI